West kunngjorde 5. juli 2020 at han aktet å stille som uavhengig presidentkandidat ved valget i 2020, til tross for hans tidligere støtte til Trump. I sin selvtitulerte "Birthday Party" stilte han opp i 12 stater, men unnlot å registrere seg i flere delstater før fristen utløp. Imidlertid oppfylte han kvalifikasjonskravene blant annet i Oklahoma og fikk 60 000 stemmer totalt. Under sin kortvarige presidentkampanje kom West med en rekke bemerkelsesverdige uttalelser. Han snakket blant annet om Harriet Tubman, og sa at slaveriet aldri ble avskaffet. En annen kontroversiell uttalelse var da han gråtende erklærte på et valgmøte at han er anti-abort, og delte intime detaljer fra hans og familiens privatliv, blant annet at han selv ønsket å abortere sin eldste datter.